****

**ประกาศองค์การบริหารส่วนตำบลบ้องตี้**

**เรื่อง มาตรการตรวจสอบการใช้ดุลพินิจ**

-----------------------------------

ด้วยองค์การบริหารส่วนตำบลบ้องตี้ มีเจตนารมณ์และความมุ่งมั่นในการดำเนินงานขององค์กรให้เป็นไปด้วยความโปร่งใส เป็นธรรม ปราศจากการแทรกแซงใดๆที่จะทำให้การพิจารณาใช้อำนาจขาดความเป็นกลาง บริหารงานด้วยความซื่อสัตย์สุจริต มีมาตรการป้องกันการทุจริต มีการแสดงเจตจำนงสุจริตของผู้บริหาร รวมถึงมาตรการภายในต่างๆเพื่อป้องกันการทุจริต สงวนรักษาไว้ซึ่งประโยชน์ของส่วนรวมและมีเหตุผลในการใช้ดุลพินิจที่เหมาะสมตรวจสอบได้ประกอบกับเกณฑ์การประเมินคุณธรรมและความโปร่งใสในการดำเนินงานของหน่วยงานของรัฐ (Integrity Transparency Assessment : ITA) ได้กำหนดตัวชี้วัดการป้องกันการทุจริต โดยให้หน่วยงานจัดให้มีมาตรการภายในเพื่อส่งเสริมความโปร่งใสและป้องกันการทุจริต ในหัวข้อ “มาตรการตรวจสอบการใช้ดุลพินิจ” นั้น

เพื่อให้การใช้ดุลพินิจของผู้มีหน้าที่และอำนาจในการตัดสินใจ อนุญาต อนุมัติ หรือมีคำสั่งในเรื่องต่างๆเป็นไปอย่างรอบคอบมีขอบเขตและมีเหตุผลสนับสนุนในการใช้ดุลพินิจอย่างเพียงพอ องค์การบริหารส่วนตำบลบ้องตี้ จึงได้กำหนดมาตรการตรวจสอบการใช้ดุลพินิจ ดังนี้

**๑. ระดับผู้บังคับบัญชา** การใช้ดุลพินิจให้อาศัยหลักดังต่อไปนี้

๑.๑ หลักข้อเท็จจริงอันเป็นสาระสำคัญ ซึ่งการวินิจฉัยข้อเท็จจริงนั้นต้องตรวจสอบข้อเท็จจริงที่เกิดขึ้นจากพยานหลักฐานที่มีอยู่ให้เพียงพอและรอบด้านต่อการพิสูจน์ข้อเท็จจริง

๑.๒ หลักข้อกฎหมาย กฎระเบียบ ข้อบังคับ หนังสือสั่งการ มาตรฐาน คู่มือการปฏิบัติงานหรือขั้นตอนที่เกี่ยวข้อง

๑.๓ หลักข้อพิจารณาและข้อสนับสนุน ซึ่งผู้ใช้ดุลพินิจจะต้องพิจารณาตัดสินใจภายใต้หลักข้อเท็จจริงที่แสวงหาได้อย่างครอบคลุมรอบด้าน และข้อกฎหมายที่เกี่ยวข้องเชื่อมโยง

**๒. ระดับผู้ใต้บังคับบัญชา** นอกจากการปฏิบัติตามหลัก ข้อ ๑.๑-๑.๓ แล้ว ให้ถือปฏิบัติตามแนวทางดังต่อไปนี้อีก

๒.๑ ปรับปรุงกระบวนการทำงานให้มีประสิทธิภาพ และจัดให้มีคู่มือการปฏิบัติงานหรือหลักเกณฑ์มาตรฐานของการปฏิบัติงานที่แสดงถึง กระบวนการ ขั้นตอน ระยะเวลาการปฏิบัติงานอย่างชัดเจน เพื่อเป็นกรอบในการปฏิบัติงานอันจะนำไปสู่การลดการใช้ดุลพินิจของผู้ปฏิบัติงาน

๒.๒ นำเทคโนโลยีดิจิทัลมาใช้ในการจัดเก็บและประมวลผลข้อมูลอย่างเป็นระบบและสะดวกในการสืบค้นเพื่อนำมาใช้ประกอบการตัดสินใจ เพื่อลดการใช้ดุลพินิจในการดำเนินงาน

๓. ให้ผู้บังคับบัญชาทุกระดับ กำกับดูแล และติดตามตรวจสอบการปฏิบัติงาน ตลอดจนการใช้ดุลพินิจของผู้ใต้บังคับบัญชา ให้เป็นไปตามกฎหมาย กฎระเบียบ ข้อบังคับ หนังสือสั่งการ มาตรฐาน คู่มือปฏิบัติงานและขั้นตอนที่เกี่ยวข้องอย่างเคร่งครัด หากพบว่ามีการใช้ดุลพินิจในทางมิชอบให้ผู้บังคับบัญชาสั่งการให้ผู้ปฏิบัติงานแก้ไขปรับปรุงให้ถูกต้อง

๔. ทุกส่วนงานต้องส่งเสริมวิธีการต่างๆเพื่อลดการใช้ดุลพินิจของเจ้าหน้าที่ในการปฏิบัติงาน เช่น การ

/พิจารณา…

-๒-

พิจารณาร่วมกันในรูปของคณะกรรมการ การนำแนวทางการมีส่วนร่วมหรือการรับฟังความคิดเห็นของประชาชน เป็นต้น

จึงประกาศมาให้ทราบโดยทั่วกัน

ประกาศ ณ วันที่ 1 ตุลาคม ๒๕๖๒



(นายนิทัศน์ ลูกอินทร์)

นายกองค์การบริหารส่วนตำบลบ้องตี้